text: Grønsværen er skiftet ud med asfalt
  20 juni 2014 kl. 14.07
  Kampen om at finde Sydøstjyllands bedste gade fodbold hold foregår i dag i Horsens.
  Det er DGI Danish Street Cup der bliver spillet på asfalten foran Rådhuset. Kampene bliver spillet fire mod fire og der er både drenge og pigehold med.
  Danish Street Cup foregår i 11 byer og ender i et finalestævne på Rådhuspladsen i København den 2. august.
  Streetfodbold er en af de hurtigst voksende sportsgrene lige nu. I dag dyrker omkring 40.000 spillere streetfodbold.
  Der bliver også afholdt konkurrence i free style med masser af tricks og finter. Samtidig sørger live Djs for den rigtige stemning.
  TV SYD sender direkte fra stævnet i aften klokken 19.30
  